CELEX: 32018R1903
Language: bg
Date: 2018-12-05 00:00:00
Title: Регламент (ЕС) 2018/1903 на Комисията от 5 декември 2018 година за поправка на приложения IV, VI и VII към Регламент (ЕО) № 767/2009 на Европейския парламент и на Съвета относно пускането на пазара и употребата на фуражи, както и за поправка на текста на някои езици на приложения II, IV, V и VI към същия регламент (Текст от значение за ЕИП.)

6.12.2018   
               
               
                  BG
               
               
                  Официален вестник на Европейския съюз
               
               
                  L 310/22
               
            
         РЕГЛАМЕНТ (ЕС) 2018/1903 НА КОМИСИЯТА
         от 5 декември 2018 година
         за поправка на приложения IV, VI и VII към Регламент (ЕО) № 767/2009 на Европейския парламент и на Съвета относно пускането на пазара и употребата на фуражи, както и за поправка на текста на някои езици на приложения II, IV, V и VI към същия регламент
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 767/2009 на Европейския парламент и на Съвета от 13 юли 2009 г. относно пускането на пазара и употребата на фуражи, за изменение на Регламент (ЕО) № 1831/2003 на Европейския парламент и на Съвета, за отмяна на Директива 79/373/ЕИО на Съвета, Директива 80/511/ЕИО на Комисията, директиви 82/471/ЕИО, 83/228/ЕИО, 93/74/ЕИО, 93/113/ЕО и 96/25/ЕО на Съвета, както и на Решение 2004/217/ЕО на Комисията (1), и по-специално член 27, параграф 1 от него,
         като има предвид, че:
         
                     (1)
                  
                  
                     След приемането на Регламент (ЕС) 2017/2279 на Комисията (2) в точка 2 от приложението към него, с която се заменя част А от приложение IV към Регламент (ЕО) № 767/2009, беше открита грешка по отношение на посоченото съдържание на пепел, неразтворима в солна киселина. В резултат на това не са определени равнища на отклонение за 5-процентно съдържание на пепел, неразтворима в солна киселина.
                  
               
                     (2)
                  
                  
                     В точки 3 и 4 от приложението към Регламент (ЕС) 2017/2279, с които се заменят точка 7 от глава I от приложение VI и точка 8 от глава I от приложение VII към Регламент (ЕО) № 767/2009, беше открит пропуск. Той води до неяснота по отношение на обхвата на разпоредбите относно незадължителното етикетиране на сензорни или хранителни фуражни добавки.
                  
               
                     (3)
                  
                  
                     Поради това Регламент (ЕО) № 767/2009 следва да бъде съответно поправен.
                  
               
                     (4)
                  
                  
                     Версиите на Регламент (ЕС) 2017/2279 на английски, гръцки, естонски, испански, италиански, латвийски, литовски, малтийски, немски, полски, румънски, словашки, словенски, унгарски, хърватски, чешки и шведски език съдържат грешка, тъй като с него терминът „crude oils and fats“ се заменя с термина „crude fat“ в приложения IV, VI и VII към Регламент (ЕО) № 767/2009, но тази замяна по погрешка не е извършена в приложения II и V към същия регламент.
                  
               
                     (5)
                  
                  
                     Версията на Регламент (ЕС) 2017/2279 на немски език съдържа няколко грешки. В точка 2 от приложението към посочения регламент, с която се заменя част А от приложение IV към Регламент (ЕО) № 767/2009, има грешка по отношение на процентните стойности на съдържанието на влага. Точка 3 от приложението към Регламент (ЕС) 2017/2279, с която се заменя приложение VI към Регламент (ЕО) № 767/2009, съдържа грешки по отношение на съкратеното име на ароматизиращите вещества и по отношение на целевите видове при изискванията за задължително етикетиране за лизин и метионин.
                  
               
                     (6)
                  
                  
                     Поради гореизброените причини версиите на Регламент (ЕО) № 767/2009 на английски, гръцки, естонски, испански, италиански, латвийски, литовски, малтийски, немски, полски, румънски, словашки, словенски, унгарски, хърватски, чешки и шведски език следва да бъдат съответно поправени. Поправките не се отнасят за текста на останалите езици.
                  
               
                     (7)
                  
                  
                     Тъй като няма съображения във връзка с безопасността, които да налагат незабавното прилагане на поправките на приложенията, е целесъобразно да се предвидят преходни мерки, позволяващи постепенното въвеждане на измененията на етикетирането, за да се избегнат излишно възпрепятстване на нормалния ход на търговската дейност и излишна административна тежест за операторите.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕО) № 767/2009 се поправя, както следва:
            
                        1.
                     
                     
                        В приложение IV, част А, точка 2, във втората колона от таблицата, в ред „Пепел, неразтворима в солна киселина“ съдържанието на клетка „1—< 5“ се заменя с „1—5“.
                     
                  
                        2.
                     
                     
                        В приложение VI, глава I точка 7 се заменя със следното:
                        
                                    „7.
                                 
                                 
                                    Без да се засяга точка 6, ако дадена сензорна или хранителна фуражна добавка е етикетирана доброволно, добавеното количество се посочва съгласно точка 1 или — при фуражни добавки от функционална група „Витамини, провитамини и химически добре дефинирани вещества, които имат подобен ефект“ — общото количество, гарантирано през целия срок на трайност, се посочва съгласно точка 2.“
                                 
                              
                  
                        3.
                     
                     
                        В приложение VII, глава I точка 8 се заменя със следното:
                        
                                    „8.
                                 
                                 
                                    Без да се засяга точка 7, ако дадена сензорна или хранителна фуражна добавка е етикетирана доброволно, добавеното количество се посочва съгласно точка 1 или — при фуражни добавки от функционална група „Витамини, провитамини и химически добре дефинирани вещества, които имат подобен ефект“ — общото количество, гарантирано през целия срок на трайност, се посочва съгласно точка 2.“
                                 
                              
                  
                        4.
                     
                     
                        
                           (не засяга българската версия)
                        
                     
                  
                        5.
                     
                     
                        
                           (не засяга българската версия)
                        
                     
                  
         
            Член 2
            
               1.   Фуражните суровини и комбинираните фуражи, които са били етикетирани преди 26 декември 2019 г. в съответствие с правилата, приложими преди 26 декември 2018 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
            
            
               2.   Фуражните суровини и комбинираните фуражи, които са били етикетирани преди 26 декември 2020 г. в съответствие с правилата, приложими преди 26 декември 2018 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
            
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 декември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 229, 1.9.2009 г., стр. 1.
         
            (2)  Регламент (ЕС) 2017/2279 на Комисията от 11 декември 2017 г. за изменение на приложения II, IV, VI, VII и VIII към Регламент (ЕО) № 767/2009 на Европейския парламент и на Съвета относно пускането на пазара и употребата на фуражи (ОВ L 328, 12.12.2017 г., стр. 3).